CELEX: 62022TN0034
Language: hr
Date: 2022-01-20 00:00:00
Title: Predmet T-34/22: Tužba podnesena 20. siječnja 2022. – Cunsorziu di i Salamaghji Corsi – Consortium des Charcutiers Corses i dr./Komisija

7.3.2022   
            
            
               HR
            
            
               Službeni list Europske unije
            
            
               C 109/33
            
         
      Tužba podnesena 20. siječnja 2022. – Cunsorziu di i Salamaghji Corsi – Consortium des Charcutiers Corses i dr./Komisija
      (Predmet T-34/22)
      (2022/C 109/43)
      Jezik postupka: francuski
      
         Stranke
      
      
         Tužitelji: Cunsorziu di i Salamaghji Corsi – Consortium des Charcutiers Corses (Borgo, Francuska) i ostalih devet tužitelja (zastupnici: T. de Haan i V. Le Meur-Baudry, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Provedbenu odluku Komisije (EU) 2021/1879 od 26. listopada 2021. o odbijanju triju zahtjeva za zaštitu naziva kao oznaka zemljopisnog podrijetla u skladu s člankom 52. stavkom 1. Uredbe (EU) br. 1151/2012 Europskog parlamenta i Vijeća („Jambon sec de l’Île de Beauté” (ZOZP), „Lonzo de l’Île de Beauté” (ZOZP), „Coppa de l’Île de Beauté” (ZOZP)) (1);
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu dva tužbena razloga.
      
                  1.
               
               
                  Prvi tužbeni razlog, koji se temelji na povredi, s jedne strane, članaka 49., 50. i 52. Uredbe (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (SL 2012., L 343, str. 1.) (SL, posebno izdanje na hrvatskom jeziku, svezak 15., poglavlje 25., str. 31. i ispravak SL 2015., L 191, str. 9.) i, s druge strane, općeg pravnog načela pravomoćnosti, s obzirom na to da je Komisija prekoračila granice ovlasti koje ima na temelju te uredbe.
               
            
                  2.
               
               
                  Drugi tužbeni razlog, koji se temelji na povredi članaka 7. i 13. Uredbe br. 1151/2012 s obzirom na to da je Komisija počinila pogreške prilikom primjene tih odredbi.
               
            
         (1)  SL 2021., L 383, str. 1.